इंग्ल्यान्डका बलर ओली रोबिन्सनले एकै ओभरमा खर्चिए ४३ रन
इंग्ल्यान्डका तीव्र गतिका बलर ओली रोबिन्सनले काउन्टी च्याम्पियनसिपमा इतिहासकै महँगो बलिङ गरेका छन् । रोबिन्सनले एक ओभरमै ४३ रन खर्चिएका छन् । बुधबार दोस्रो डिभिजनको खेलको चौथो तथा अन्तिम दिन ससेक्सका ओली रोबिन्सनको बलिङमा लिसेस्टरसायरका ब्याटर लुइस किम्बरले विस्फोटक ब्याटिङ गरेका हुन् ।
काठमाडौँ — इंग्ल्यान्डका तीव्र गतिका बलर ओली रोबिन्सनले काउन्टी च्याम्पियनसिपमा इतिहासकै महँगो बलिङ गरेका छन् । रोबिन्सनले एक ओभरमै ४३ रन खर्चिएका छन् । बुधबार दोस्रो डिभिजनको खेलको चौथो तथा अन्तिम दिन ससेक्सका ओली रोबिन्सनको बलिङमा लिसेस्टरसायरका ब्याटर लुइस किम्बरले विस्फोटक ब्याटिङ गरेका हुन् ।उक्त ओभरमा किम्बरले २ छक्का र ६ चौका प्रहार गरे । त्यस्तै रोबिन्सनले ३ वटा नोबल पनि फ्याँके । यो बलिङलाई प्रथम श्रेणी क्रिकेटमा सबैभन्दा महँगो ओभरका रूपमा मानिएको छ । ब्याटर किम्बर इंग्लिस प्रथम श्रेणी क्रिकेटमा एक ओभरमा सबैभन्दा बढी रन बनाउने खेलाडी पनि बनेका छन् ।यसअघि सन् १९९८ मा एलेक्स ट्युडरले लंकाशायरका एन्ड्रु फ्लिन्टफलाई ३८ रन दिएका थिए । प्रथम श्रेणीको क्रिकेटमा सबैभन्दा बढी रन खर्चिने बलर भने बर्ट भेन्स हुन् । उनले सन् १९९० मा भएको खेलमा ७७ रन दिएका थिए । आधिकारिक रूपमा १ ओभरमा ६ बल हुने भए पनि उनले २२ बल फ्याँकेका थिए । LOUIS KIMBER HAS TAKEN 43 OFF AN OVER pic.twitter.com/kQ4cLUhKN9यस्तो रह्यो रोबिन्सनको बलिङ पहिलो बल : छक्कादोस्रो बल : नोबलमा चौकातेस्रो बल : चौकाचौथो बल : छक्कापाँचौँ बल : चौकाछैटौं बल : नोबलमा चौकासातौँ बल : चौकाआठौँ बल : नोबलमा चौकानवौँ बल : १ रन